02004701804030004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 470 


18 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Πρόγραμμα απόκτησης εργασιακής εμπειρίας 3ΤΑΘΕ 2003 


σε φορείς του τομέα Υγείας και Πρόνοιας. 1 

Τροποποίηση του Οργανισμού του Γενικού Νοσοκομείου 

Δυτικής Αθήνας Αττικόν. 2 

Τροποποίηση Οργανισμού Εσωτερικής Υπηρεσίας (Ο.Ε.Υ.) 
Διευρυμένης Κοινότητας Νεράιδας Ν. Τρικάλων. 3 


ΑΠΟΦΑΣΕΙ Σ 

Αριθ. 31182 (1) 

Πρόγραμμα απόκτησης εργασιακής εμπειρίας 3ΤΑΘΕ 2003 
σε φορείς του τομέα Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 16 του Ν. 
1558/85 "Κυβέρνηση και Κυβερνητικά Όργανα" (ΦΕΚ 137 Α). 

2. Τις διατάξεις του Ν.Δ. 212/69" Περί Οργανώσεως καιΔιοι- 
κήσεως του Οργανισμού Απασχολήσεως Εργατικού Δυναμι¬ 
κού" (ΦΕΚ 112/Α/69). 

3. Τις διατάξεις του Π.Δ 368/89 " Οργανισμός του Υπουργεί¬ 
ου Εργασίας" (ΦΕΚ 163 Α). 

4. Τις διατάξεις του Ν. 2434/96 (ΦΕΚ/188/Α) "Μέτρα πολιτικής 
για την απασχόληση και την επαγγελματική εκπαίδευση και κα¬ 
τάρτιση και άλλες διατάξεις". 

5. Τις διατάξεις των παρ. 1 και 15 του άρθρου 20 του Ν. 
2639/98 "Ρύθμιση εργασιακών σχέσεων, σύσταση Σώματος 
Επιθεώρησης Εργασίας και άλλες διατάξεις" (ΦΕΚ 
205/Α/2.9.1998). 

6. Την αναγκαιότητα παρέμβασης του ΟΑΕΔ στην αγορά ερ¬ 
γασίας για την απόκτηση πρακτικής εμπειρίας ανέργων πτυχι- 
ούχων και αποφοίτων σχολών νεοεισερχομένων στην αγορά 
εργασίας. 

7. Το γεγονός ότι από τις διατάξεις της παρούσας Κοινής 
Υπουργικής Απόφασης προκαλείται δαπάνη σε βάρος του Τα¬ 
κτικού Κρατικού Προϋπολογισμού και ως εκ τούτου εμπίπτει 
στις διατάξεις της παρ. 3 του άρθρου 22 του Ν. 2362/95. 

8. Την 913/24.3.2003 απόφαση του Δ.Σ. του ΟΑΕΔ (αριθμ. συ- 
νεδρ. 14/24.3.2003) που μας κοινοποιήθηκε με το Β110043/ 
31.3.2003 έγγραφό του. 

9. Το 15/1.4.2003 απόσπασμα πρακτικού συνεδρίασης του 
Δ.Σ. του ΟΑΕΔ. 


10. Τις διατάξεις του άρθρου 27 του Ν. 2081 /92 (ΦΕΚ 154/Α/1992) 
που προστέθηκε το άρθρο 29 του Ν. 1558/85 (ΦΕΚ 137/Α) όπως 
τροποποιήθηκε με το άρθρο 1 του Ν. 2469/97 (ΦΕΚ38/Α). 

11. Την 1100383/1330/Α0006 /31.10.2001 κοινή απόφαση του 
Πρωθυπουργού και του Υπουργού Οικονομικών "Ανάθεση αρ¬ 
μοδιοτήτων στους Υφυπουργούς Οικονομικών" (ΦΕΚ 1485/Β/ 
31.10.2001). 

12. Τις διατάξεις του Π.Δ. 81/2002 (57/Α) ΙΣυγχώνευση των 
Υπουργείων Εθνικής Οικονομίας και Οικονομικών σε Υπουρ¬ 
γείο Οικονομίας και Οικονομικών", αποφασίζουμε: 

Καταρτίζουμε πρόγραμμα απόκτησης εργασιακής εμπειρίας 
σε φορείς του Τομέα Υγείας και Πρόνοιας 5.010 συνολικά ανέρ¬ 
γων: 

- Πτυχιούχων Α.Ε.Ι.-Τ.Ε.Ι. ηλικίας μέχρι 35 ετών και 

- Διπλωματούχων Ι.Ε.Κ, αποφοίτων Τ.Ε.Λ, Ε.Π.Λ, Τ.Ε.Ε. Α' Κύ¬ 
κλου ή ισότιμου τίτλου και Τ.Ε.Ε. Β' Κύκλου, ηλικίας μέχρι 30 
ετών. 

Το σύνολο των 5.010 θέσεων κατανέμεται ως εξής: 

- 2.010 θέσεις Π.Ε. ή Τ.Ε.και 

- 3.000 διπλωματούχων Ι.Ε.Κ., αποφοίτων Τ.Ε.Λ., Ε.Π.Λ., 
Τ.Ε.Ε. Α' Κύκλου ή ισότιμου τίτλου και Τ.Ε.Ε. Β' Κύκλου. 

Από τις ως άνω θέσεις ποσοστό 60% θα καλυφθεί από γυναί¬ 
κες και 40% από άνδρες. 

Στο πλαίσιο της πολιτικής πρόληψης της μακροχρόνιας 
ανεργίας: 

- τουλάχιστον 67% θα καλυφθεί από άνεργους οι οποίοι είναι 
εγγεγραμμένοι στα μητρώα ανέργων των Υπηρεσιών του 
Ο.Α.Ε.Δ. μέχρι 6 μήνες, όσοι είναι ηλικίας μέχρι 25 ετών και 
μέχρι 12 μήνες όσοι είναι ηλικίας 25 ετών και άνω. 

Στο πλαίσιο της πολιτικής καταστολής της μακροχρόνιας 
ανεργίας: 

- έως 33% θα καλυφθεί από άνεργους οι οποίοι είναι εγγε¬ 
γραμμένοι από 6 μήνες και άνω, όσοι είναι ηλικίας μέχρι 25 ετών 
και από 12 μήνες και άνω, όσοι είναι ηλικίας 25 ετών και άνω. 

Σκοπός του προγράμματος είναι η απόκτηση εργασιακής 
εμπειρίας, η προσαρμογή των επαγγελματικών προσόντων 
στην εξέλιξη και τις ανάγκες της αγοράς εργασίας στον τομέα 
της ειδίκευσής τους, ανέργων πτυχιούχων Α.Ε.Ι., Τ.Ε.Ι., διπλω¬ 
ματούχων Ι.Ε.Κ., αποφοίτων Τ.Ε.Λ., Ε.Π.Λ. Τ.Ε.Ε. Α' Κύκλου ή 
ισότιμου τίτλου και Τ.Ε.Ε. Β' Κύκλου. 

Η διάρκεια του προγράμματος ορίζεται στους δεκαοκτώ (18) 
μήνες, εκ των οποίων ένας (1) μήνας αφορά θεωρητική και 
πρακτική ενημέρωση - εξοικείωση - εξοικείωση με το εργασια¬ 
κό περιβάλλον, και δεκαεπτά (17) μήνες αφορούν τοποθέτηση 
σε θέσεις του τομέα της ειδίκευσής τους για απόκτηση εργα¬ 
σιακής εμπειρίας. 

Υπεύθυνος φορέας για την υλοποίηση, διαχείριση, παρακο¬ 
λούθηση, αξιολόγηση και έλεγχο του προγράμματος ορίζεται ο 
Ο.Α.Ε.Δ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Δικαιούχοι φορείς υλοποίησης του Προγράμματος είναι τα 
Νοσηλευτικά Ιδρύματα του δημοσίου και του ευρύτερου δημό¬ 
σιου τομέα, το ΕΚΑΒ, οι φορείς Πρόνοιας, η Νομαρχιακή Αυτο¬ 
διοίκηση και η Κεντρική Υπηρεσία του Υ.Υ.Π. 

2. ΚΑΤΑΝΟΜΗ ΘΕΣΕΩΝ 

Η κατανομή των θέσεων ανά ειδικότητα, κλάδο, φορέα και νο¬ 
μό αναφέρεται στο συνημμένο πίνακα, ο οποίος αποτελεί ανα¬ 
πόσπαστο μέρος της παρούσας. 

Η ανακατανομή των θέσεων, γίνεται μετά από εισήγηση του 
Δ.Σ. του ΟΑΕΔ., 

3. ΕΠΩΦΕΛΟΥΜΕΝΟΙ ΑΣΚΟΥΜΕΝΟΙ 

Επωφελούμενοι του προγράμματος είναι: 

- Οιπτυχιούχοι Α.Ε.Ι.,Τ.Ε.Ι.,ηλικίας μέχρι35 ετών (γεννημένοι 
μετά την 1.1.68) και 

- οι διπλωματούχοι Ι.Ε.Κ., και οι απόφοιτοι Τ.Ε.Λ., Ε.Π.Λ., 
Τ.Ε.Ε. Α' Κύκλου ή ισότιμου τίτλου καιΤ.Ε.Ε. Β' Κύκλου, ηλικίας 
μέχρι 30 ετών (γεννημένοι μετά την 1.1.73). 

3.α) Οι παραπάνω δικαιούχοι του Προγράμματος θα πρέπει: 

• Να είναι άνεργοι, επιδοτούμενοι ή μη (άρθρο 2 του Ν. 
1545/85), να διαθέτουν δελτίο ανεργίας σε ισχύ, και να έχει συ¬ 
μπληρωθεί το Ατομικό Σχέδιο Δράσης. 

• Να έχουντην Ελληνική υπηκοότητα ή την υπηκοότητα κρά¬ 
τους μέλους της Ευρωπαϊκής Ένωσης ή να είναι Έλληνες ομο¬ 
γενείς που απασχολούνται νόμιμα στην Ελλάδα. 

• Οι πτυχιούχοι Σχολών της αλλοδαπής πρέπει να είναι κά¬ 
τοχοι αντίστοιχων ισότιμων τίτλων σπουδών, αναγνωρισμένων 
από το ΔΙΚΑΤΣΑ. 

• Οι άνδρες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί νόμιμα. 

3.β) Απαιτούμενα δικαιολογητικά 

Οι παραπάνω δικαιούχοι θα πρέπει να προσκομίσουν τα ακό¬ 
λουθα δικαιολογητικά: 

• Έντυπη αίτηση (βάσει υποδείγματος). 

• Δελτίο ανεργίας (επικυρωμένη φωτοτυπία) ή βεβαίωση επι¬ 
δότησης ανεργίας 

• Αναγνωρισμένο τίτλο σπουδών (επικυρωμένη φωτοτυπία). 

- Οι κάτοχοι τίτλων σπουδών της αλλοδαπής θα πρέπει να 
προσκομίσουν βεβαίωση ισοτιμίας από Δ.Ι.Κ.Α.Τ.Σ.Α, Ι.Τ.Ε. ή 
άλλου αρμόδιου φορέα. 

- Οι απόφοιτοι Α.Ε.Ι., Τ.Ε.Ι., οι οποίοι δεν μπορούν να προ¬ 
σκομίσουν τίτλο σπουδών επειδή δεν έχουν ορκισθεί είναι δυ¬ 
νατό να παρακολουθήσουν το πρόγραμμα εφόσον προσκομί¬ 
σουν βεβαίωση της σχολής με την αναλυτική βαθμολογία τους 
από την οποία να προκύπτει ότι ολοκλήρωσαν τις σπουδές 
τους. 

- Οι απόφοιτοι των Ι.Ε.Κ. θα πρέπει να προσκομίσουν πιστο¬ 
ποιημένο τίτλο σπουδών από τον Ο.Ε.Ε.Κ. 

■ Βεβαίωση παρακολούθησης προγράμματος επαγ/κής κα¬ 
τάρτισης, στο γνωστικό τους αντικείμενο, διάρκειας 300 ωρών 
και άνω μετά την απόκτηση του βασικού τους τίτλου. 

• Επικυρωμένα φωτοαντίγραφα από αναγνωρισμένα διπλώ¬ 
ματα ξένων γλωσσών. 

• Βεβαίωση από την αρμόδια Υπηρεσία ΟΑΕΔ ότι έχει συ¬ 
μπληρωθεί το Ατομικό Σχέδιο Δράσης. 

• Άδεια άσκησης επαγγέλματος, όπου απαιτείται. 

• Δελτίο αστυνομικής ταυτότητας (επικυρωμένη φωτοτυ¬ 
πία). 

• Πιστοποιητικό οικογενειακής κατάστασης. 

• Για τους άνδρες: Πιστοποιητικό τύπου Α’ ότι εκπλήρωσαν 
τις στρατιωτικές τους υποχρεώσεις ή βεβαίωση για νόμιμη 
απαλλαγή τους. 

4. ΥΠΟΒΟΛΗ ΑΙΤΗΣΕΩΝ 

- Οι ασκούμενοι που επιθυμούν να ενταχθούν στο Πρόγραμ¬ 
μα θα υποβάλουν αίτηση εκδήλωσης ενδιαφέροντος στις Υπη¬ 
ρεσίες Απασχόλησης του ΟΑΕΔ στις οποίες είναι εγγεγραμμέ¬ 


νοι άνεργοι, εντός προθεσμίας που θα καθορισθεί με προκή¬ 
ρυξη του ΟΑΕΔ. 

- Κάθε υποψήφιος μπορεί να υποβάλλει μόνο μία αίτηση και 
για ένα μόνο Νομό. 

5. ΜΟΡΙΟΔΟΤΗΣΗ ΑΝΕΡΓΩΝ 

Κάθε αίτηση βαθμολογείται με βάση τα παρακάτω κριτήρια: 
α) Ανεργία 

• Από 1 έως 3 μήνες ανεργίας: 10 μόρια. 

• Από 3 έως 6 μήνες ανεργίας: 10 μόρια. 

• Από 6 έως 9 μήνες ανεργίας: 10 μόρια. 

• Από 9 μήνες και άνω: 10 μόρια 
(Μέγιστος βαθμός: 40 μόρια) 

β) Ηλικία 

• Πτυχιούχοι Α.Ε.Ι.-Τ.Ε.Ι., για κάθε επιπλέον χρόνο συμπλη¬ 
ρωμένο μετά το 24ο έτος: 2 μόρια 

• Διπλωματούχοι Ι.Ε.Κ., οι απόφοιτοι Τ.Ε.Λ.,Ε.Π.Λ., Τ.Ε.Ε. Α' 
Κύκλου ή ισότιμου τίτλου και Τ.Ε.Ε. Β' Κύκλου, για κάθε επιπλέ¬ 
ον χρόνο συμπληρωμένο μετά το 21ο έτος: 2 μόρια 

(Μέγιστος βαθμός: 20 μόρια) 
γ) Πρόσθετες γνώσεις. 

• Πρόγραμμα κατάρτισης 300 ωρών και άνω (αξιολογείται 
μόνο ένα Πρόγραμμα) στο γνωστικό τους αντικείμενο: 5 μόρια. 

(Μέγιστος βαθμός: 5 μόρια) 
δ) Ξένες γλώσσες 

Για κάθε ξένη γλώσσα (αξιολογούνται μέχρι 2 ξένες γλώσ¬ 
σες) επιπέδου ΕΟ\Α/ΕΒ ή αντίστοιχου και άνω: 5 μόρια. 
(Μέγιστος βαθμός 10 μόρια) 
ε) Οικογενειακή κατάσταση. 

-Έγγαμος: 5 μόρια. 

- Για κάθε προστατευόμενο μέλος (αξιολογούνται μέχρι 2 
προστατευόμενα μέλη): 5 μόρια. 

(Μέγιστος βαθμός: 15 μόρια), 
στ) Βαθμός πτυχίου. 

- Πτυχιούχοι Α.Ε.Ι./Τ.Ε.Ι., η βαθμολογία του πτυχίου επί 2. 

- Διπλωματούχοι Ι.Ε.Κ., απόφοιτοιΤ.Ε.Λ., Ε.Π.Λ., Τ.Ε.Ε. Α' Κύ¬ 
κλου ή ισότιμου τίτλου και Τ.Ε.Ε. Β' Κύκλου η βαθμολογία του 
πτυχίου επί 2. 

(Μέγιστος βαθμός 40 μόρια) 

Η τελική μοριοδότηση των ασκουμένων θα προκύψει από το 
άθροισμα των παρ. α, β, γ, δ, ε, και στ. 

Με βάση τα παραπάνω η μέγιστη μοριοδότηση είναι 130 μό¬ 
ρια. 

6. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Α. Η υπόδειξη των ασκούμενων στους φορείς ( μετά από μο- 
ριοδότησή τους) θα πραγματοποιηθεί από τις Υπηρεσίες Απα¬ 
σχόλησης του ΟΑΕΔ στα πλαίσια της εξατομικευμένης προ¬ 
σέγγισης και σύμφωνα πάντα με τις ειδικότητες που έχουν ζη¬ 
τηθεί και κατανεμηθεί ανά Νομό. 

Β. Μετά την υπόδειξη των ανέργων στους ενδιαφερομένους 
φορείς καλούνται τόσο οι άνεργοι όσο και οι φορείς που θα 
συμμετέχουν στο πρόγραμμα, να υπογράψουν το αργότερο 
μέσα σε ένα μήνα από την υπόδειξη των ανέργων συμφωνητικό 
συνεργασίας για την απόκτηση εργασιακής εμπειρίας στα 
πλαίσια του Προγράμματος. 

7. ΙΔΙΩΤΙΚΟ ΣΥΜΦΩΝΗΤΙΚΟ 

Γιατην υλοποίηση του προγράμματος υπογράφεται συμφω¬ 
νητικό συνεργασίας μεταξύ του ΟΑΕΔ, του φορέα που έχει επι- 
λεγεί και του ασκούμενου. Σχέδιο του συμφωνητικού θαεγκρι- 
θεί από το Δ.Σ. του Οργανισμού, το οποίο μεταξύ άλλων θα πε¬ 
ριλαμβάνει: 

• Νομικόπλαίσιο. 

• Πλήρη στοιχεία του ασκούμενου. 

• Ακριβή διάρκεια της περιόδου εξάσκησης. 

• θέση για απόκτηση εργασιακής εμπειρίας που θα καλύψει 
ο ασκούμενος. 

• Υποβολή έκθεσης προόδου από τον εργοδότη και τον 
ασκούμενο μετά τη λήξη του προγράμματος. 

• Έκθεση αξιολόγησης από τον ασκούμενο και το φορέα 
υλοποίησης μετά το πέρας της σύ μβασης, όχι της πέραν του δι- 
μήνου. 

• Όρους του προγράμματος. 

• Δυνατότητα διακοπής του προγράμματος με απόφαση του 
Προϊσταμένου τις αρμόδιας Υπηρεσίας σε περίπτωση μη τήρη¬ 
σης των όρων αυτού. 

Για την υπογραφή του συμφωνητικού απαραίτητη είναι η 
προσκόμιση τραπεζικού λογαριασμού για την κατάθεση της 
ημερήσιας αποζημίωσης των ασκουμένων. 

Α. Υποβολή δικαιολογητικών μετά την υπογραφή του συμ¬ 
φωνητικού. 

• Πριντην έναρξη του προγράμματος: 

Οι φορείς μαζί με το συμφωνητικό υποχρεούνται να υποβάλ¬ 
λουν στον Ο.Α.Ε.Δ. τα εξής δικαιολογητικά: 

• Δήλωση με την οποία να γνωστοποιείται το ονοματεπώνυ¬ 
μο του υπεύθυνου του προγράμματος (Διεύθυνση, τηλέφωνο, 
ίαχ, αριθμό ταυτότητας, δείγμα υπογραφής). 

• Βεβαίωση - δήλωση της έναρξης υλοποίησης του προ¬ 
γράμματος στην οποία να αναφέρεται ο τόπος υλοποίησης του 
προγράμματος. 

• Το πρόγραμμα εργασιακής προσαρμογής των εκπαιδευο- 
μένων. 

Β. Υποβολή δικαιολογητικών κατά την υλοποίηση του προ¬ 
γράμματος. 

Οι φορείς υποχρεούνται να υποβάλλουν στον Ο.Α.Ε.Δ. τα 
εξής δικαιολογητικά: 

• Κάθε μήνα, κατάσταση των ασκουμένων με τις ημέρες πα¬ 
ρακολούθησης του προγράμματος και τις ώρες παρακολούθη¬ 
σης εντός του πρώτου δεκαημέρου του επόμενου μήνα. 

• Στο τέλος του προγράμματος υποβάλλεται αναλυτική έκ¬ 
θεση η οποία περιλαμβάνει και την αξιολόγηση των ασκουμέ¬ 
νων. 

• Η τελευταία πληρωμή θα γίνεται εφόσον ο ασκούμενος έχει 
στείλει έκθεση αξιολόγησης του προγράμματος. 

8. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

• Αν ο ασκούμενος αποχωρήσει οικειοθελώς από τον φορέα 
και μέχρι τη συμπλήρωση των έξη (6)πρώτων μηνών του προ¬ 
γράμματος, τότε αντικαθίσταται. 

• Ασκούμενος που αποχώρησε ή διέκοψε το πρόγραμμα δύ- 
ναται να τοποθετηθεί σε άλλο φορέα στον οποίο δεν καλύφθη¬ 
καν οι ζητούμενες θέσεις ή στον οποίο δημιουργήθηκε κενό 
από αποχώρηση ασκούμενου. Η τοποθέτηση του ασκούμενου 
πρέπει να γίνει εντός διμήνου από την αποχώρησή του, με την 
προϋπόθεση ότι υπάρχουν θέσεις σε αντίστοιχες ειδικότητες 
και μόνο για το υπόλοιπο χρονικό διάστημα του προγράμματος 
άσκησής του. 

• Αν η αποχώρηση ασκουμένου γίνει με ευθύνη του φορέα 
υποβάλλεται από τον φορέα αιτιολογημένο αίτημα προς τον ΟΑ- 
ΕΔ, και εφόσον γίνει δεκτό, ο ασκούμενος αντικαθίσταται (πάντα 
μέσα στο διάστημα των έξη (6) πρώτων μηνών, και μετακινείται 
(εφόσον υπάρχει θέση) σε άλλο Νοσηλευτικό Ίδρυμα, ΕΚΑΒ, 
φορέα Πρόνοιας, Νομαρχιακή Αυτοδιοίκηση ή στην Κεντρική 
Υπηρεσία του Υ.Υ.Π. για την ολοκλήρωση της άσκησης. 

• Μετά το πέρας των έξη (6) πρώτων μηνών του προγράμμα¬ 
τος, οποιαδήποτε διακοπή συνεπάγεται την αυτόματη διακοπή 
(γιατη συγκεκριμένη θέση). 

• Εάν οι αναφερόμενοι φορείς υποχρεωθούν να διακόψουν 
τη λειτουργία του προγράμματος, οφείλουν να ενημερώσουν 
έγκαιρα τον ΟΑΕΔ, ώστε ο ασκούμενος να μετακινηθεί σε άλ¬ 
λον φορέα -εφόσον υπάρχει αντίστοιχη θέση - για να ολοκλη¬ 
ρώσει το πρόγραμμα. 

• Οι ασκούμενοι μπορούν να απουσιάσουν δικαιολογημένα ή 
αδικαιολόγητα (χωρίς να τους καταβάλλεται αποζημίωση και 
χωρίς υποχρέωση παράτασης του προγράμματος) για 25 ημέ¬ 
ρες καθ’ όλη τη διάρκεια του προγράμματος. Ο ασκούμενος 
μπορεί να λάβει άδεια διακοπών έως έναν ημερολογιακό μήνα 
με αντίστοιχη παράταση του προγράμματος. 


9. ΧΡΗΜΑΤΟΔΟΤΗΣΗ 

α) Ο Ο.Α.Ε.Δ. αναλαμβάνει τη συνολική χρηματοδότηση του 
προγράμματος με κάλυψη από τον Τακτικό Κρατικό Προϋπο¬ 
λογισμό καταβάλλοντας κάθε μήνα στους ασκούμενους για κά¬ 
θε ημέρα άσκησής τους και συνολικά όχι πάνω από 22 ημέρες 
το μήνα: 

• 25 ΕΙΙΒΟ ανά ημέρα μικτά για τους πτυχιούχους Α.Ε.Ι. και 
Τ.Ε.Ι. 

• 21 ΕΙΊΒΟ ανά ημέρα μικτά για τους διπλωματούχους των 
Ι.Ε.Κ. και για τους απόφοιτους Τ.Ε. Λ., Ε.Π.Λ.,Τ.Ε.Ε. Α'Κύκλου ή 
ισότιμου τίτλου και Τ.Ε.Ε. Β' Κύκλου. 

• Από την ως άνω ημερήσια αποζημίωση θα παρακρατείται 
ποσοστό 6,45% για ιατροφαρμακευτική περίθαλψη και 1% κα¬ 
τά του επαγγελματικού κινδύνου, εφαρμοζομένων των διατά- 
ξεωντου άρθρου 18του Ν. 2458/97 Φ.Ε.Κ. 15/Α/97 και του άρ¬ 
θρου ΙδτουΝ. 2874/2000). 

• Η εξάσκηση δε θα υπερβαίνειτις επτά (7) ώρες ημερησίως, 
τις πέντε (5) ημέρες την εβδομάδα (Δευτέρα έως Κυριακή) και 
δε θα πραγματοποιείται σε βραδινές ώρες (πλέον της 22ας). 

β) Η λογιστική παρακολούθηση θα γίνεται από τη Διεύθυνση 
Οικονομικών Υπηρεσιών του Ο.Α.Ε.Δ. σε μηνιαία βάση. 

10. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Α. Παρακολούθηση 

Η διαδικασία παρακολούθησης του προγράμματος θα πραγ¬ 
ματοποιείται από τις Υπηρεσίες του Ο.Α.Ε.Δ., σε τρία επίπεδα: 
Κεντρικό (Διοίκηση), Περιφερειακό, Τοπικό 

Β. Έλεγχος 

α. Προκειμένου να εξασφαλισθεί η αποτελεσματικότητα των 
ενεργειών του προγράμματος 3ΤΑΘΕ, οι οποίες χρηματοδο¬ 
τούνται από τον Ο.Α.Ε.Δ., λαμβάνονται τα αναγκαία μέτρα με 
σκοπό: 

• Την τήρηση των προβλεπομένων από την Υπουργική Από¬ 
φαση. 

• Την ορθή υλοποίηση των ενεργειών και τη διαπίστωσή του 
εάν αυτές είναι σύμφωνες με τις ισχύουσες ρυθμίσεις. 

• Την πρόληψη ή τη διαπίστωση τυχόν παραβάσεων και την 
υποβολή κυρώσεων. 

β. Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση προς 
τους ελεγκτές υπάλλήλους. 

• Να τηρούν τα αποδεικτικά στοιχεία και έγγραφα που ανα- 
φέρονται στην παρούσα Υπουργική Απόφαση για τρία (3) χρό¬ 
νια μετά τη λήξη του προγράμματος. 

γ. Γ ιατην ομαλή πορεία του προγράμματος με σκοπό την επί¬ 
τευξη των στόχων του, ώστε να μην υπάρχουν αποκλίσεις, ανά 
εξάμηνο θαπαρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κλπ 

Γ. Διαδικασία ελέγχου 

α. Ελέγχους διενεργούν οι υπάλληλοι του ΟΑΕΔ σύμφωνα με 
την υπ’ αριθμ. 2/34255/0022/6.6.2001 Κοινή Υπουργική Απόφα¬ 
ση. 

β. Ελέγχους επίσης μπορούν να διενεργούν τα εντεταλμένα 
προς τούτο Εθνικά Ελεγκτικά Όργανα και η Ευρωπαϊκή Ένωση. 

11. ΕΠΙΛΥΣΗ ΔΙΑΦΟΡΩΝ 

Γ ια οποιαδήποτε διαφορά προκύψει μεταξύ του ΟΑΕΔ και 
των φορέων ή των ασκουμένων θα επιλύεται με απόφαση Ειδι¬ 
κής Επιτροπής. Η Ειδική Επιτροπή, έργο της οποίας θα αποτε- 
λέσει η εξέταση ενστάσεων, συγκροτείται με απόφαση του 
Υπουργού Εργασίας και Κοινωνικών Ασφαλίσεων, και απαρτί¬ 
ζεται από: 

1. έναν εκπρόσωπο του Υπουργείου Εργασίας και Κοινωνι¬ 
κών Ασφαλίσεων 

2. δύο εκπροσώπους του ΟΑΕΔ που υποδεικνύονται από το 
Διοικητή 

3. έναν εκπρόσωπο που υποδεικνύεται από τη ΓΣΕΕ 

4. έναν εκπρόσωπο που υποδεικνύεται από κοινού από τις ερ- 
γοδοτικές οργανώσεις (ΣΕΒ, ΓΣΕΒΕΕ, Ε.Σ.Ε.Ε.). Σε περίπτωση 
ασυμφωνίας των εργοδοτικών οργανώσεων υποβάλλουν και οι 
τρεις πρόταση και ορίζεται από τον Υπουργό Εργασίας και Κοι¬ 
νωνικών Ασφαλίσεων ένας εκ των προτεινομένων. Η ένσταση θα 
υποβάλλεται στη Διοίκηση του ΟΑΕΔ μέσω της υπηρεσίας, στην 
οποία έχει κατατεθεί η αίτησή του για ένταξη στο πρόγραμμα, 
μέσα σε (30) ημέρες από την κοινοποίηση της απόρριψηςτου αι¬ 
τήματος από την υπηρεσία ή της απορριπτικής απόφασης. 

12. ΚΑΛΥΨΗ ΤΗΣ ΔΑΠΑΝΗΣ 

1. Από τις διατάξεις της παρούσας απόφασης προκαλείται 
δαπάνη ύψους 44.748.000 ΕΥΡΩ για τη διετία 2003-04η οποία 
θα καλυφθεί από τον Τακτικό Κρατικό Προϋπολογισμό, σύμ¬ 
φωνα με τις διατάξεις της § 3 του άρθρου 5 του Ν. 1545/85 και 
της 78240/ΔΕ/9830/18.12.92 εγκυκλίου οδηγίας του ΥΠΕΘΟ, 
για τα οικονομικά έτη 2003 και 2004, με την εξής κατανομή: 

Έτος 2003: 14.916.000,00 ευρώ. 

Έτος 2004: 29.832.000,00 ευρώ. 

2. Γιατην ανωτέρω δαπάνη θα εγγράφει πίστωση στον προϋ¬ 
πολογισμό του Ο.Α.Ε.Δ. προερχόμενη από τον τακτικό προϋ¬ 
πολογισμό των ετών 2003 και 2004. 

13. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής της παρούσας θα καθοριστούν με 
εγκύκλιο του ΟΑΕΔ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Απριλίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Δ. ΡΕΠΠΑΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 
-♦- 

Αριθ. Υ4α/θΐκ 37171 (2) 

Τροποποίηση του Οργανισμού του Γενικού Νοσοκομείου Δυτι¬ 
κής Αθήνας Αττικόν. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

• Τις διατάξεις του Π.Δ/τος 95 (ΦΕΚ 76/Α/10.3.2000) "Οργα¬ 
νισμός του Υπουργείου Υγείας και Πρόνοιας", όπως τροποποι¬ 
ήθηκε και συμπληρώθηκε με το Π. Δ/γμα 299(ΦΕΚ240/Α/2000). 

• Τις διατάξεις του Π.Δ/τος 87/86 (ΦΕΚ32/Α/86). 

• Τις διατάξεις των άρθρων 5 (παρ. 3) και 6 (παρ. 1 και 2) του 
Ν. 2889/01 (ΦΕΚ37/Α/01). 

• Τις διατάξεις της παρ. 2 του άρθρου 1 του Ν. 2469/97 (ΦΕΚ 
38/Α/97) και το γεγονός ότι από τις διατάξεις της παρούσας 
απόφασης δεν θα προκληθεί δαπάνη σε βάρος του κρατικού 
προϋπολογισμού. 

• Την 1100383/1330/Α0006 (ΦΕΚ 1485/Β731.10.2001) από¬ 
φαση ανάθεσης αρμοδιοτήτων στους Υφυπουργούς Οικονο¬ 
μικών. 

• Το Π. Δ/γμα 81 (ΦΕΚ 57/Α72002) "Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών". 

• Την 3418 απόφαση (ΦΕΚ 861/Β72002) ανάθεσης αρμο¬ 
διοτήτων στους Υφυπουργούς Υγείας και Πρόνοιας Έκτορα 
Νασιώκα, Ελπίδα Τσουρή και Δημήτριο Θάνο. 

• Την ΔΙΔΚ/Φ. 1/2/22875 (ΦΕΚ 1480/Β/31.10.2001) απόφαση 
ανάθεσης αρμοδιοτήτων στους Υφυπουργούς Εσωτερικών 
Δημόσιας Διοίκησης και Αποκέντρωσης, αποφασίζουμε: 


Η Υ4α/ΓΠ 17117/17.3.2002 (ΦΕΚ 406/Β) κοινή υπουργική 
απόφαση (ΟΡΓΑΝΙΣΜΟΣ ΤΟΥ ΠΑΝΕΠΙΣΤΗΜΙΑΚΟΥ ΓΕΝΙΚΟΥ 
ΝΟΣΟΚΟΜΕΙΟΥ ΔΥΤΙΚΗΣ ΑΤΤΙΚΗΣ), όπως τροποποιήθηκε και 
συμπληρώθηκε με την 48692/2002 (ΦΕ611 Β') κοινή Υπουργική 
απόφαση, τροποποιείται όπως παρακάτω: 

Το άρθρο 2 (ΕΠΩΝΥΜΙΑ - ΕΔΡΑ - ΣΦΡΑΠΔΑ), αναδιατυπώ¬ 
νεται όπως παρακάτω: 

Άρθρο 2 

Επωνυμία - Έδρα - Σφραγίδα 

• Το νοσοκομείο αυτό ορίζεται ως Πανεπιστημιακό Γενικό 
Νοσοκομείο του Γ Πε.Σ.Υ. Αττικής και φέρει την επωνυμία: "Πα- 
νεττισιημιακό Γενικό Νοσοκομείο ΑΤΤΙΚΟΝ". 

• Έδρα του Νοσοκομείου είναι ο Δήμος Χάίδαρίου Αττικής. 

• Το νοσοκομείο έχει σφραγίδα στρογγυλή, στην οποία ανα¬ 
γράφονται σε επάλληλους κύκλους "ΕΛΛΗΝΙΚΗ ΔΗΜΟΚΡΑΤΙΑ 
- Γ ΠΕΡΙΦΕΡΕΙΑΚΟ ΣΥΣΤΗΜΑ ΥΓΕΙΑΣ ΑΤΤΙΚΗΣ - ΠΑΝΕΠΙΣΤΗ¬ 
ΜΙΑΚΟ ΓΕΝΙΚΟ ΝΟΣΟΚΟΜΕΙΟ ΑΤΤΙΚΟΝ" και στη μέση φέρει 
το εθνόσημο. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Απριλίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 
-♦- 

Αριθ. 5212 (3) 

Τροποποίηση Οργανισμού Εσωτερικής Υπηρεσίας (ΟΈΎ.) Δι- 
ευρυμένης Κοινότητας Νεράιδας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8παρ. 5 Ν. 2307/1995. 

2. Τις διατάξεις του άρθρου 34 Ν. 2190, του Π .Δ. 37α/1987 και 
του Π.Δ. 22/1990. 

3. Τις διατάξεις του άρθρου 27 Ν.2081/1992 και της 
550/7.10.2000 εγκύκλιο της Γραμματείας του Υπουργικού Συμ¬ 
βουλίου. 

4. Την 21/2003 απόφαση της Διευρυμένης Κοινότητας Νε¬ 
ράιδας Νομού Τρικάλων. 

5. Την 32/2003 γνωμοδότηση του Υπηρεσιακού Συμβουλίου 
Προσωπικού ΟΤΑ Ν. Τρικάλων. 

6) Την 2106/2001 (ΦΕΚ 597/Β/2001) απόφαση του Γ.Γ.Π.Θ. 
για την εκχώρηση αρμοδιοτήτων, αποφασίζουμε: 

Εγκρίνουμε την 21/2003 απόφαση της Διευρυμένης Κοινότη¬ 
τας Νεράιδας Νομού Τρικάλων με την οποία τροποποιείται ο 
Οργανισμός Εσωτερικής Υπηρεσίας (Ο.Ε.Υ.) τηςΔιευρ. Κοινό¬ 
τητας Νεράιδας ως εξής: 

Μία (1) θέση ΠΕΙ Διοικητικού - Οικονομικού και κατάργηση 
της θέσης ΠΕΙ Οικονομολόγου. 

Από τις διατάξεις της απόφασης αυτής δεν προκαλείτε δα¬ 
πάνη σε βάρος του προϋπολογισμού της Διευρ. Κοινότητας 
Νεράιδας. 

Κατά τα λοιπά ο ΟΕΥ της Διευρ. Κοινότητας Νεράιδας που 
δημοσιεύθηκε στο ΦΕΚ 95/1999 και τροποποιήθηκε με το 
481/2000 παραμένει ως έχει. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Τρίκαλα, 15 Απριλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








